**Mestský úrad Vrbové, Gen. M.R. Štefánika 15 922 03 Vrbové**

 **V y h l á š k a**

 **č. 1/2011**

z 10. januára 2011

 **o mieste a čase zápisu dieťaťa na plnenie povinnej školskej dochádzky**

 **v Základnej škole vo Vrbovom**

Mesto Vrbové ako zriaďovateľ základných škôl určuje podrobnosti o zápise detí do prvého ročníka základných škôl v zriaďovateľskej pôsobnosti mesta Vrbové pre školský rok 2011/2012 a **v y h l a s u je z á p i s** v súlade so zákonom č. 245/2008 Z.z. o výchove a vzdelávaní ( školský zákon ) a zmene a doplnení niektorých iných zákonov, zákonný zástupca dieťaťa, pestún, alebo občan, prípadne ústav, ktorému bolo dieťa na základe súdneho rozhodnutia zverené do výchovy je povinný prihlásiť na zápis dieťa, ktoré do 31. augusta 2011 dovŕši šiesty rok veku, ako aj dieťa, ktorému bol odložený začiatok školskej dochádzky o jeden rok pri zápise v roku 2010 a v súlade s VZN mesta Vrbové č. 8/2010 o mieste a čase zápisu dieťaťa na plnenie povinnej školskej dochádzky v základnej škole vo Vrbovom.

 **Z á p i s**detí do prvého ročníka základných škôl v zriaďovateľskej pôsobnosti mesta Vrbové pre školský rok 2011/2012 sa **u s k u t o č n í**

 **10. (štvrtok) a 11. (piatok) februára 2011**

 **v čase od 14.00 do 17.00 hod.,**

a to v týchto školách:

 **Základná škola, Komenského 2 Vrbové**

 **Základná škola, Školská 4 Vrbové**

 Na zápis treba prihlásiť aj deti so zdravotným znevýhodnením a zároveň priniesť aj úradný doklad o druhu postihnutia.

 Každá škola pri zápise **vyžaduje** tieto **osobné údaje**:

a) rodný list dieťaťa

b) osobné údaje zákonných zástupcov, rodičov ( meno a priezvisko, adresa zamestnávateľa, a

 trvalé bydlisko).

Ďalšie náležitosti potrebné k zápisu určí riaditeľ, riaditeľka školy.

 Mesto Vrbové ukladá riaditeľom základných škôl a materskej školy neodkladne zverejniť túto vyhlášku na viditeľnom mieste budovy školy a na internetovej stránke školy.

 Spoločnému školskému úradu mesto Vrbové ukladá zabezpečiť zverejnenie vyhlášky v mestskom rozhlase a v Hlase Vrbového.

 Ing. Ján Jánoška

 primátor mesta

Vo Vrbovom 10. januára 2011